અમદાવાદ: ‘સ્વચ્છ ભારત મિશન’ હેઠળ કોર્પોરેશન દ્વારા શહેરમાં વિવિધ સ્થળોએ સઘન સફાઇ ઝુંબેશ હાથ ધરાઇ છે. નાગરિકોને સ્વચ્છતા માટે પ્રોત્સાહિત કરવા કેન્દ્રીય શહેરી વિકાસ મંત્રાલયની સ્વચ્છતા એપ સહિતના પગલાં તંત્ર લઇ રહ્યું છે. દરમિયાન સત્તાવાળાઓ આગામી દિવસોમાં મોટી હોટલ, કોલેજ, રેસ્ટોરાં, શાકભાજી બજાર અને કૃષિ બજાર વગેરેનું સર્વેક્ષણ હાથ ધરીને જ્યાં દૈનિક સો કિલો કરતાં વધારે કચરો ઉત્પન્ન થતો હોય ત્યાં કચરાનું સ્થળ ઉપર જ ખાતર બનાવવાના પ્લાન્ટની સ્થાપના કરશે.